Public procurement notice: Contract Award Notice
Published: 2024-01-29
Buyer: Region Syddanmark
Country: DK
Region: DK032
Contract type: Supplies
Procedure: Open procedure
CPV classification: 33181100 | 33181520 | 48814100 | 48814400 | 50324100
Estimated value: 95000000 DKK
Award criteria: price, quality
EU fund: eu-funds

Technical requirements: Udbuddet gennemføres som et offentligt udbud, hvilket indebærer, at enhver økonomisk aktør kan afgive tilbud.
Udbuddet vedrører Ordregivers indkøb af hæmodialysemaskiner og tilhørende proprietære forbrugsvarer. 

Ordregiver forpligter sig til – efter skriftlig ordre – inden:
•	Ultimo marts 2024 at indkøbe 75 stk. hæmodialysemaskiner til levering senest maj 2024
•	Ultimo maj 2024 at indkøbe 35 stk. hæmodialysemaskiner til levering senest august 2024
under den udbudte kontrakt. 

Ordregiver har endvidere optioner på køb af yderligere op til 70 stk. hæmodialysemaskiner til forventede op til 207.000 yderligere behandlinger. Køb af optionelle hæmodialysemaskiner finder i så fald sted senest ultimo september 2026 til levering senest december 2026. 

Ved proprietære forbrugsvarer forstås forbrugsvarer af et bestemt fabrikat, som Ordregiver – efter behov – skal købe hos Leverandøren for, at det leverede apparatur fungerer i henhold til Kontrakten.

I forhold til proprietære forbrugsvarer gælder, at Ordregiver under Kontrakten kan købe proprietære forbrugsvarer til anvendelse sammen med de indkøbte hæmodialysemaskiner. Der kan købes forbrugsvarer så længe ét eller flere apparaturer leveret under Kontrakten er i drift hos Ordregiver.

Basisvolumen ved 110 stk. hæmodialysemaskiner: Ordregiver forventer i alt at skulle foretage 418.000 behandlinger på de i henhold til kontrakten indkøbte basisvolumen af 110 stk. hæmodialysemaskiner.


Udover hæmodialysemaskiner og proprietære forbrugsvarer indgår følgende ydelser som en del af udbuddet:

•	En IT-løsning (Dialyse Middleware System) til håndtering og administration af dialysebehandling i Region Syddanmark, der inkluderer licenser og servicekontrakt
•	Slid- og reservedele til det leverede apparatur
•	Uddannelse/oplæring 

Kravspecifikationen, jf. Kontraktbilag 2 og 2A, indeholder uddybende beskrivelse af de udbudte produkter. 

Kontraktbilag 3 Tilbudsliste oplyser om volumen, ligesom tilbudspriser også afgives i dette bilag.
”Økonomi” forstås som den samlede tilbudspris (samlede økonomiske konsekvens) jf. Kontraktbilag 3. Den samlede tilbudspris beregnes på baggrund af besvarelserne i de enkelte faner i Kontraktbilag 3 og samles i sidste fane ”Samlet tilbudspris”.
”Kvalitet” vurderes ud fra konkurrencekravene i Kontraktbilag 2 (Kravspecifikation og løsningsbeskrivelse) og Kontraktbilag 2A (IT-Kravsspecifikation og løsningsbeskrivelse).

I Kontraktbilag 2 og 2A har Ordregiver angivet, hvad der lægges vægt på i forbindelse med denne vurdering.

Tilbudsgiver skal ved sin besvarelse følge vejledningen i Kontraktbilag 2 og 2A.
Udbudsloven:
•	En klage over ikke at være blevet udvalgt skal være modtaget i klagenævnet inden 20 dage fra dagen efter afsendelse af ordregiverens underretning til de berørte ansøgere om, hvem der er blevet udvalgt.
Andre klager skal være modtaget i klagenævnet:
•	Inden 45 dage fra dagen efter, at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået kontrakt,
•	Inden 30 dage fra dagen efter, at ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, eller
•	Inden 6 måneder fra dagen efter, at ordregiveren har underrettet tilbudsgiverne om, hvem ordregiveren vil indgå kontrakt med, hvis der er tale om en rammeaftale.
Har ordregiveren fulgt proceduren i Bekendtgørelse af lov om Klagenævnet for Udbuds (klagenævnsloven) § 4, skal en klage over, at ordregiveren har indgået en kontrakt uden forudgående offentliggørelse af en udbudsbekendtgørelse være modtaget i klagenævnet inden 30 dage fra dagen efter, at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået kontrakt.
Senest samtidig med, at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill-perioden, jf. klagenævnslovens § 6, stk. 4. I tilfælde, hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. klagenævnslovens § 12, stk. 1.


Winner: Fresenius Medical Care Danmark A/S
Award value: 90000000